čo potrebujeme k príprave grafiky?
v prípade záujmu o branding vami objednaných darčekových predmetov, odporúčame zasielať súbory vytvorené v aplikácii adobe illustrator (.ai), corel draw (.cdr) alebo ako editovateľné eps (.eps) alebo pdf (.pdf). všetky texty a grafické prvky je nevyhnutné previesť do kriviek, aby sa zabránilo neočakávaným zmenám a deformáciám pri otváraní súboru. dôležité je uvádzať správne pantone všetkých úplných farieb.
pre plnofarebnú potlač súborov obsahujúcich bitmapovú grafiku (napr. .jpg alebo .tif) je potrebné dodať súbory s vysokým rozlíšením - minimálne 300 dpi. 
v prípade, ak nemáte k dispozícii grafické podklady v požadovaných formátoch, či rozlíšeniach, tak je pre vás náš grafik k dispozícii. výška poplatku za grafické práce závisí od rozsahu prác.
po potvrdení objednávky a zaslaní platby vám zašleme grafické podklady, kde budú presne špecifikované veľkosti, polohy a farby vášho loga. k dispozícii je tiež digitálna simulácia výsledku. výrobu začneme, až po schválení grafiky.